**Ordenacio Municipis** <ordenaciomunicipis@gmail.com>
Date: dom, 7 may 2023 22:08
Subject: Comunicat premsa
To: <jmartin@apg.ugt.org>

A finals d’abril de 2023 el senyor conseller d’educació, Josep Gonzàlez-Cambray, com a resposta a la suposada “manca de professorat a les borses docents”, imposa  unilateralment que a partir del setembre de 2023, tot el professorat substitut /interí haurà d’estar disponible per poder desplaçar-se per tot el territori comarcal (comarques que aquest mateix professorat hagi escollit prèviament) sense opció a poder escollir, com fins ara, la tria per municipis (podrà ordenar els municipis dins de la comarca però haurà estarà obligat a desplaçar-se per la comarca si així es requereix).

**Què ens suposa això?** Situem-nos:

Fins ara, amb la tria de municipis, un mestre/a, professor/a podia escollir (segons les seves condicions familiars, conciliació, situació econòmica, viabilitat de desplaçament,.) i autogestionar la tria de municipis segons la seva realitat i viabilitat. Ara, amb l’obligatorietat de tria de comarques… Per a un substitut, interí, per una substituta, interina, l’obligatorietat de la tria de comarques suposa jugar a la “ruleta russa” amb les seves condicions econòmiques, de conciliació familiar, de desplaçament i d’hores extres de treball.

Tot professorat substitut haurà de disposar de cotxe (però no d’empresa, no: cotxe propi!). Tot substitut/a no podrà plantejar-se treballar a una altra feina complementària per poder sobreviure i ja no per la compatibilitat, sinó per les hores de desplaçament que suposarà en funció de la comarca a la que visqui.

**La conciliació familiar** que en principi l’hauria de garantir qualsevol empresa (i no les escoles) als seus treballadors/es, resulta que un volum elevat de treballadors/es, els substituts i i les substitutes del Departament d’Educació enlloc d’oferir-los, els  incapacita!

**Per sostenibilitat.** Tot això en un moment en el que el mateix govern exigeix (amb sancions, segons la zona) baixar les emissions de CO2 a l’atmosfera i lluitar pel canvi climàtic, en un moment en el que volen i fomenten l’ús de transport públic (sense oferta de transport públic segons la zona), en un moment en el que llancen missatges a la societat sobre l’igualtat de gènere (tenint les seves mares treballadores descuidades).

Ja portem anys amb dificultats per treballar a municipis que tenim a pocs quilòmetres de distancia per una forma d’organització a l’aplicatiu que parteix d’un mal plantejament, com és el cas de les comarques limítrofs entre serveis territorials. Formes d’organització que dificulten donar resposta al problema que planteja el departament.

**Precarietat.** Potser primer caldria preguntar-se quines condicions s’ofereixen, a nivell laboral, per a que una persona formada decideixi que ja no li compensa seguir exercint la professió de mestre/a professor/a: professió per la qual porta tants anys lluitant).

La plataforma de “docents substituts/es per l’ordenació de municipis”,  ’exigim al Departament d’Educació que retiri aquest condicionant i agreujament laboral i personal, que retorni a l’ordenació per municipis i que cerqui altres vies més democràtiques per a que l’alumnat no es quedi sense professorat.

La Plataforma demana l'adhesió a entitats i organitzacions a aquest comunicat, així  com l'assistència a la concentració que es farà el dissabte dia 20 a la plaça Sant Jaume de Barcelona a les 12 hores on sortim al carrer per exigir al departament d’educació que retiri el canvi en la forma de prioritzar les preferències territorials i retorni a la tria per municipis.

Diem no a la petició mínima comarcal!  La lluita tot just acaba de començar!

Barcelona, 10 de maig de 2023

Plataforma Docents Substituts/es per l’Ordenació per Municipis (PDSOM)

[@OxMunicipis](https://twitter.com/OxMunicipis) [#ordenaciomunicipis](https://twitter.com/hashtag/ordenaciomunicipis?src=hashtag_click)[#conciliacio](https://twitter.com/hashtag/conciliacio?src=hashtag_click)[#sostenibilitat](https://twitter.com/hashtag/sostenibilitat?src=hashtag_click)



